FELHASZNÁLÁSI FELTÉTELEK ÉS ADATVÉDELMI TÁJÉKOZTATÓ
MAGYAR NEMZETI MÚZEUM RÉGÉSZETI ADATBÁZIS

2023, január 30.

FELHASZNÁLÁSI FELTÉTELEK

**Bevezetés**

A Magyar Nemzeti Múzeum Régészeti Adatbázisának célja a kutatás, oktatás, és tanulás támogatása. Az Adatbázisban található dokumentációk számos régész, régésztechnikus, kutató, elemző, restaurátor, rajzoló, fotós stb. több éves munkája. A Magyar Nemzeti Múzeum célja, hogy elismerje és védje a szellemi tulajdont és a dokumentációk készítőinek szerzői jogait. A felhasználó felelőssége, hogy elfogadja és betartsa a Magyar Nemzeti Múzeum Régészeti Adatbázisának Felhasználási és Adatvédelmi Feltételeit. Amennyiben nem ért egyet a Felhasználási és Adatvédelmi Feltételekben foglaltakkal kérjük, NE HASZNÁLJA az adatbázist.

Az adatbázis az ARIADNE (**A**dvanced **R**esearch **I**nfrastructure for **A**rchaeological **D**ataset **N**etworking in **E**urope) program keretében valósult meg, amelyet az Európai Unió FP7 keretprogramja támogatott. Az ARIADNE 16 ország 24 régészeti és örökségvédelmi intézményét tömöríti, az adatbázis célja meglévő régészeti adat-infrastruktúrák (főleg szürke irodalom) integrálása annak érdekében, hogy az érdeklődők egy egységes rendszeren keresztül, új technológiák bevonásával juthassanak hozzá az egyébként szétszórt régészeti adatokhoz. Nagyon nagy mennyiségű régészeti adat áll rendelkezésre Európa-szerte, melyek mennyisége az információs technológiák fejlődésével folyamatosan nő. Az ezekben az adatokban rejlő lehetőségek kiaknázatlanok az adatok elérhetetlensége következtében. Az ARIADNE célja ezen régészeti adatok integrálása, és útmutatásokkal való közrebocsátása az interneten, mely által egy egységes platformon keresztül lehetővé válik az adatbázisok nemzetközi szintű elérése és kutathatósága.

AZ ADATBÁZIS HASZNÁLATÁNAK JOGOSULTSÁGI KÖREI

A régészeti lelőhelyek védelme érdekében az adatbázis használata különböző jogosultsági szintekhez kötött:

1. Nem Regisztrált Felhasználó: Csak böngészési joggal rendelkezik, de feliratkozhat hírlevélre.
2. Regisztrált Külső Felhasználó: Böngészési joggal rendelkezik, feliratkozhat hírlevélre, illetve használhatja a lelőhelyfigyelőt, amely e-mailt küld, ha az érdeklődési körének megfelelő lelőhely került az adatbázisba. Dokumentáció letöltési jogosultsága nincs. Amennyiben betekintést szeretne dokumentációkba, forduljon a területileg illetékes múzeumhoz.
3. Regisztrált Belső Felhasználó: Emelt szintű jogosultsággal rendelkezik, a regisztrációhoz intézményi e-mail cím megadása szükséges. A belső felhasználók rendelkeznek a fenti jogokkal, dokumentáció letöltési lehetőséggel, valamint minden információt láthatnak a lelőhelyekről. Ilyen felhasználónak minősülnek a múzeumban. régészeti kutatóintézetben, régészeti tanszéken, örökségvédelmi szervben vagy a fenntartó, illetve szakmai koordinációt végző minisztériumban dolgozó régészek, illetve régészhallgatók. Alapértelmezetten nekik sincs emelt szintű jogosultságuk. Ilyen hozzáférést az intézmény- és tanszékvezetők igényelhetnek régész munkatársaik/hallgatóik számára a regisztrációs oldalon, illetve a „Hogyan működik” menüpont alatt letölthető űrlap segítségével. A kitöltött és az intézményvezető, vagy általa megbízott személy által aláírt űrlapot az archeodatabase@hnm.hu címre kell elküldeni. Szabadúszó régészek esetében azok kaphatnak ilyen szintű hozzáférést az adatbázishoz, akik szerepelnek a Régészeti és Műemléki Szakértői névjegyzékben (<http://regeszet-nevjegyzek.e-epites.hu>). Régészeti magánvállalkozások abban az esetben kaphatnak ilyen hozzáférést, amennyiben akkreditációval rendelkeznek (<http://nevjegyzek.e-epites.hu>). Ezen vállalkozások esetében a vállalkozás vezetője kérhet hozzáférést a fent említett űrlap segítségével.
4. Regisztrált Belső Felhasználó Lelőhely Feltöltési Jogosultsággal: Kizárólag Regisztrált Belső Felhasználó kérhet ilyen jogosultságot az adatbázis adminisztrátorától az archeodatabase@hnm.hu címen. Az ilyen jogosultsággal rendelkező felhasználó minden eddigi jogosultsággal rendelkezik, továbbá lelőhelyet is tud feltölteni az adatbázisba (lásd lelőhely feltöltése menüt).

Az adatbázisban való böngészéshez az 1. és 2. szintű jogosultság is elegendő, de az adatbázis teljes funkcionalitásának használatához a 3. vagy 4. jogosultsági szint szükséges. A felhasználó nem kizárólagos, nem átruházható jogot kap arra, hogy részben vagy egészben jogszerűen felhasználja az Adatbázisban található információkat és dokumentációkat non-profit célú (tanulási, oktatási, és kutatási) tevékenységhez, az Adatbázis, mint származási hely megjelölésével. A kutatási tevékenység támogatása lehet állami, nemzetközi, vagy vállalkozás által támogatott, vagy támogatás nélküli, de az Adatbázis adatainak felhasználási feltétele, hogy az újonnan keletkezett eredmények a régészet erkölcsi és a kutatás szempontjainak figyelembevétele mellett - ingyenesen - szintén hozzáférhetővé váljanak. Amennyiben - megfelelő jogosultság birtokában - a dokumentációkat részben vagy egészben le kívánja tölteni és kutatási és/vagy publikációs célra kívánja használni, kérjük, hogy vegye fel a kapcsolatot a dokumentációt készítő személlyel / személyekkel, vagy a dokumentáció készítéséért felelős intézménnyel.

Az Adatbázisban szereplő dokumentációk részben vagy egészben történő felhasználása kereskedelmi, illetve bármilyen más üzleti célra nem engedélyezett, illetve a letöltött dokumentációk nem adhatók át semmilyen célra harmadik személynek. A letöltött dokumentációk nem adhatók át az Adatbázisban nem regisztrált személyeknek. Az adatbázis használata ingyenes, de a használatához regisztráció szükséges. Amennyiben nem non-profit célú tevékenységhez szeretné felhasználni az adatbázis tartalmát, lépjen kapcsolatba a Magyar Nemzeti Múzeummal.

A Magyar Nemzeti Múzeum célja, hogy térítésmentesen biztosítsa az Adatbázisban lévő régészeti lelőhelyek adataihoz és dokumentációihoz való hozzáférést. Ezt csak abban az esetben tudjuk megvalósítani, ha a dokumentációkat készítők jogai nem sérülnek. A Common Access Agreement alapján kérjük, hogy korrektül és körültekintően járjon el az Adatbázisból letöltött információk felhasználásával. Kérjük, hogy a megbízható, pontos és ingyenes szolgáltatást segítse azzal, hogy:

* Publikációkban (nyomtatott, elektronikus, rádión/televízión közvetített), amelyekben részben vagy egészben használt fel adatokat az Adatbázisból, hivatkozzon az Adtabázisra és a dokumentációkat készítő személyekre.
* Publikációkban (nyomtatott, elektronikus, rádión/televízión közvetített), amelyekben részben vagy egészben használt fel adatokat az Adatbázisból, nyilatkozzon arról, hogy a dokumentációt eredetileg készítő személy(ek) nem felelősek az adatok újbóli elemzéséért és értelmezésért (ha csak nem vonta be őket, így a dokumentációt eredetileg készítő személyek is szerzőként szerepelnek).
* Küldjön papír és/vagy digitális másolatot a Magyar Nemzeti Múzeumnak azokból a publikációkból, amelyekben részben vagy egészben használt fel adatokat az Adatbázisból. Amennyiben ez nem kivitelezhető, az archeodatabase@hnm.hu címre küldje el a publikáció bibliográfiai adatait.
* Az archeodatabase@hnm.hu címen tájékoztassa a Magyar Nemzeti Múzeumot az Adatbázisban előforduló esetleges hibákról.

**Hivatkozás az adatbázisra**

Az Adatbázis, a dokumentációk vagy azok egyes részeinek felhasználása esetén azokra pontosan hivatkozni kell. Az adatbázisban lévő dokumentációk publikációnak minősülnek, ezért a hivatkozáskor járjon el körültekintően a szerzői jogok, vagy a szerzői jogokhoz kapcsolódó más jogok megsértésének elkerülése érdekében. A régészeti lelőhelyek hivatkozásához felhasználandó egyedi URL minden lelőhely adatlapján megtalálható. Amennyiben nem biztos abban, hogy hogyan hivatkozzon a letöltött dokumentációkra, vagy dokumentációs elemekre kérjen segítséget az archeodatabase@hnm.hu címen. Hivatkozás nélkül kérjük, NE HASZNÁLJA fel az adatbázis információit, illetve az adatbázisból letöltött dokumentációkat.

Példa a hivatkozásra: A kutatásához felhasználta a Daruszentmiklós - Fehérvári-úti dűlő II. lelőhely feltárási dokumentációjában szereplő összefoglaló jelentést, illetve a feltárási képekből is beillesztett a dolgozatába.

A dokumentációra a következő módon kell hivatkozni:

Herbály Róbert 2009. Daruszentmiklós - Fehérvári-úti dűlő II., RM 03 régészeti lelőhely feltárási dokumentációja. Budapest: Kulturális Örökségvédelmi Szakszolgálat, [az adott lelőhely adatlapjának alján megjelenő URL, illetve a dokumentáció adattári száma]

Amennyiben csak egy elemet használ fel egy-egy dokumentációs csomagból (pl. feltárási dokumentációból csak az összefoglaló jelentést) akkor is a teljes feltárási dokumentációra hivatkozzon, hiszen az abban lévő dokumentációs elemek összetartoznak.

**Kötelmi nyilatkozat**

A Magyar Nemzeti Múzeum célja, hogy az adatbázisban minél pontosabb információk szerepeljenek. Amennyiben tájékoztat minket az esetleges hibákról, igyekszünk azokat kijavítani. Mindazonáltal, a Magyar Nemzeti Múzeum nem garantálja az adatok pontosságát és a dokumentációk teljességét, és nem vállal felelősséget az esetleges hibákért. Az Adatbázisban szereplő dokumentációk legnagyobb része terepi dokumentációk digitalizált változata, a régészeti lelőhelyek elsődleges feldolgozásának részei. Az ezekben a dokumentációkban található információk a tudományos feldolgozás során módosulhatnak, ezért a dokumentációk felhasználásakor ezt figyelembe kell venni.

**Felhasználó felfüggesztése**

A Felhasználási Feltételek megszegése esetén a Felhasználó használati jogát a Magyar Nemzeti Múzeum saját hatáskörben részlegesen vagy teljes egészében felfüggesztheti. Amennyiben egy Felhasználó részlegesen vagy teljes egészében felfüggesztésre kerül az Adatbázisból, továbbra is böngészhet az Adatbázisban, de a letöltési és feltöltési jogosultsága a felfüggesztés időtartamára megszűnik. A részleges felfüggesztés időtartama első alkalommal 3 (három) hónapig terjedhet.

Az Adatbázis használati jogának felfüggesztése - különösen, de nem kizárólagosan - a következő esetekben valósulhat meg:

* Regisztrált felhasználó átadja a bejelentkezési adatait nem regisztrált felhasználónak.
* Regisztrált felhasználó harmadik félnek (nem regisztrált) adja át a letöltött dokumentációkat.
* Regisztrált felhasználó profitorientált tevékenységhez használja az adatbázis tartalmát és/vagy a letöltött dokumentációkat.
* Felhasználó szándékosan vagy súlyos gondatlanságból téves adatokat ad meg a regisztrációhoz.
* Regisztrált felhasználó nem tanulási, oktatási, vagy kutatási célra használta fel az Adatbázisból nyert adatokat, és előzetesen nem kért írásbeli engedélyt a Magyar Nemzeti Múzeumtól,
* Publikációkban (nyomtatott, elektronikus, rádión/televízión közvetített), amelyekben részben vagy egészben használt fel adatokat az Adatbázisból, nem hivatkozott az Adtabázisra és a dokumentációkat készítő személyekre, vagy visszaél a dokumentációkban található információkkal.
* Regisztrált felhasználó illegális módon próbálja befolyásolni, vagy megakadályozni az Adatbázis működését (hekkelés).
* Egyéb módon - az Adatbázis létrehozásának céljával és működtetési elveivel ellentétesen - megszegi a felhasználási feltételeket.

Ismételt felfüggesztésre okot adó magatartás, cselekmény esetén a felhasználó regisztrációja véglegesen törlésre kerül.

Felhívjuk szíves figyelmét különösen a polgári törvénykönyvről szóló 2013. évi V. törvénynek, a szerzői jogról szóló 1999. évi LXXVI. törvénynek, a büntető törvénykönyvről szóló 2012. évi C. törvénynek a szerzői jogok és a szerzői jogokkal kapcsolatos jogok megsértésének jogkövetkezményeire. A szerzői jogok és a szerzői jogokkal kapcsolatos jogok megsértésének felelőssége és következményei a felhasználót terhelik.

ADATVÉDELMI TÁJÉKOZTATÓ

BEVEZETÉS

A Magyar Nemzeti Múzeum (továbbiakban: Adatkezelő) a digitális Régészeti Adatbázis tevékenységével kapcsolatban kezeli a regisztrált felhasználók személyes adatait. Ez kizárólag a felhasználók tevékenységének a követése céljából és statisztikai célból, illetve az Adatbázis minél jobb működése és a dokumentációkat rendelkezésre bocsájtó személyek és intézmények jogainak védelme érdekében történik. Az Adatkezelő csak olyan személyes adatot kezel, amely az adatkezelés céljának megvalósulásához elengedhetetlen, és a cél elérésére alkalmas. A személyes adatokat csak a cél megvalósulásához szükséges mértékben és ideig kezeli.

Az Adatkezelő fenntartja magának a jogot, hogy jelen tájékoztatót bármikor megváltoztassa, az esetleges változásokról az életbelépés előtt 15 (tizenöt) nappal értesíti az ügyfeleit.

Az Adatkezelő elkötelezett a szolgáltatások minőségének megtartása iránt, de a rendszer használatából eredő esetleges károkért felelősséget nem vállal. Az Adatkezelő partnerei és felhasználói személyes adatainak védelmében kiemelten fontosnak tartja ügyfelei információs önrendelkezési jogának tiszteletben tartását. Az Adatkezelő a személyes adatokat bizalmasan kezeli, és megtesz minden olyan biztonsági, technikai és szervezési intézkedést, mely az adatok biztonságát garantálja.

Az Adatkezelő az alábbiakban ismerteti adatkezelési elveit, bemutatja azokat az elvárásokat, melyeket saját magával, mint Adatkezelővel szemben megfogalmazott, és betart. Az Adatkezelő kötelezettséget vállal arra, hogy a szolgáltatásával kapcsolatos adatkezelése megfelel a hatályos jogszabályokban, így különösen az Európai Parlament és a Tanács (EU) **2016/679 rendeletében** (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) (a továbbiakban: "GDPR") és az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) meghatározott elvárásoknak.

**Az Adatkezelő adatai, elérhetősége**

Név: Magyar Nemzeti Múzeum

Székhely: 1088 Budapest, Múzeum krt. 14-16.

Adószám: 15321226-2-42 Statisztikai számjele: 153-21226-9102-312-01

Képviseli: L. Simon László főigazgató

E-mail: archeodatabase@hnm.hu

**Az Adatkezelő Adatvédelmi Tisztviselőjének adatai, elérhetősége:**

Név: Dr. Tokai László

Postacím: 1088 Budapest, Múzeum krt. 14-16.

E-mail: GDPR@mnm.hu

**Alapelvek az adatkezelés során**

* Az adatkezelés jogalapja: a GDPR 6. cikk (1) bekezdés a) pontja alapján az **érintett hozzájárulása**

A szolgáltatásokon belül, az érintettel kapcsolatos minden személyes adat kezelése önkéntes hozzájáruláson vagy törvényi felhatalmazáson alapul. Amennyiben az adatokat megadó személy nem saját személyes adatait adja meg, az adatokat megadó személy kötelessége az érintett hozzájárulásának beszerzése.

* Hozzájárulás az adatkezeléshez: A felhasználó regisztrációnál kifejezetten hozzájárulását adja az általa önkéntesen megadott személyes adatainak kezeléséhez.

A GDPR 8. cikk (1) bekezdése alapján ha a 6. cikk (1) bekezdésének a) pontja alkalmazandó, a közvetlenül gyermekeknek kínált, információs társadalommal összefüggő szolgáltatások vonatkozásában végzett személyes adatok kezelése akkor jogszerű, ha a gyermek a 16. életévét betöltötte. A 16. életévét be nem töltött gyermek esetén, a gyermekek személyes adatainak kezelése csak akkor és olyan mértékben jogszerű, ha a hozzájárulást a gyermek feletti szülői felügyeletet gyakorló adta meg, illetve engedélyezte.

* Az érintettek köre: regisztrált felhasználók

A személyes adatok kezelésekor meg kell felelni az alábbi követelményeknek és alapelveknek:

* kezelését jogszerűen és tisztességesen, valamint az érintett számára átlátható módon kell az Adatkezelőnek végeznie („jogszerűség, tisztességes eljárás és átláthatóság”);
* A személyes adatok gyűjtése csak meghatározott, egyértelmű és jogszerű célból történhet, és azokat nem kezelheti az Adatkezelő ezekkel a célokkal össze nem egyeztethető módon („célhoz kötöttség”);
* az adatkezelés céljai szempontjából megfelelőek és relevánsak kell, hogy legyenek, és a szükségesre kell korlátozódniuk („adattakarékosság”);
* pontosnak és szükség esetén naprakésznek kell lenniük; minden észszerű intézkedést meg kell tenni annak érdekében, hogy az adatkezelés céljai szempontjából pontatlan személyes adatokat haladéktalanul törölje vagy helyesbítse („pontosság”);
* tárolásának olyan formában kell történnie, amely az érintettek azonosítását csak a személyes adatok kezelése céljainak eléréséhez szükséges ideig teszi lehetővé („korlátozott tárolhatóság”);
* kezelését oly módon kell végezni, hogy megfelelő technikai vagy szervezési intézkedések alkalmazásával biztosítva legyen a személyes adatok megfelelő biztonsága, az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet is ideértve („integritás és bizalmas jelleg”).
* Adatkezelő felelős a fenti alapelveknek való megfelelésért, továbbá képesnek kell lennie a megfelelés igazolására („elszámoltathatóság”).
* A személyes adatok akkor továbbíthatók, valamint a különböző adatkezelések akkor kapcsolhatók össze, ha az érintett ahhoz hozzájárult, vagy törvény azt megengedi, és ha az adatkezelés feltételei minden egyes személyes adatra nézve teljesülnek.
* Személyes adat (beleértve a különleges adatot is) az országból - az adathordozótól vagy az adatátvitel módjától függetlenül - harmadik országban lévő adatkezelő vagy adatfeldolgozó részére akkor továbbítható, ha ahhoz az érintett kifejezetten hozzájárult, vagy azt törvény lehetővé teszi, és a harmadik országban az átadott adatok kezelése, illetőleg feldolgozása során biztosított a személyes adatok megfelelő szintű védelme. Az Európai Gazdasági Térség tagállamaiba irányuló adattovábbítást úgy kell tekinteni, mintha a Magyarország területén belüli adattovábbításra kerülne sor.

A kezelt adatok köre: a regisztráció során minden adat megadása kötelező, kitöltés

hiányában a regisztráció nem folytatható:

* Email (ez egyben a felhasználó név is)
* Jelszó
* Keresztnév
* Vezetéknév
* Intézmény: neve, város, ország, utca, házszám, irányítószám
* Milyen kapcsolatban áll a régészettel? Több lehetőséget is bejelölhet.
* régész (múzeumban dolgozó)
* régész (kutatóintézetben dolgozó)
* régész (szabadúszó)
* régészeti magánvállalkozó
* régész (örökségvédelemmel foglalkozó intézményben/minisztériumban dolgozó)
* természettudományos szakember
* restaurátor
* középiskolai tanár
* főiskolai/egyetemi tanár (régészet oktatás
* társtudománnyal foglalkozó szakember
* középiskolás
* egyetemista
* főiskolás/egyetemista régész hallgató
* posztgraduális régész hallgató
* helytörténész
* beruházó, vállalkozó, befektető
* egyéb, de érdeklődöm a régészet iránt
* Mi az érdeklődési köre a régészeten belül (pl. kormeghatározás, antropológia, temetkezések)? szabad szöveges mező, legalább egy témakör megadása kötelező
* Elsősorban milyen célra használja az Magyar Nemzeti Múzeum Régészeti Adatbázisban található információkat és dokumentációkat?
* magánkutatás, helytörténeti kutatás
* örökségvédelem
* beruházáshoz kapcsolódó kutatás
* oktatás és/vagy tanulás
* régészeti kutatás

Egyes információkat összesített és feldolgozott formában az Adatbázishoz csatlakozott partnerintézmények rendelkezésére bocsáthatunk abból a célból, hogy partnereink a felhasználók érdeklődésének megfelelően fejleszthessék szolgáltatásaikat. Egyes információkat összesített, statisztikai formában megküldhetünk a Magyar Nemzeti Múzeumot fenntartó minisztériumnak, illetve nyilvánosságra hozhatunk annak érdekében, hogy szolgáltatásaink működéséről tájékoztassuk a nyilvánosságot.

Az Adatbázis látogatottsági és egyéb statisztikai adatainak független mérését külső szolgáltató segíti (Google Analytics). Az Adatkezelő tud a mérési adatok kezeléséről részletes felvilágosítást nyújtani, elérhetősége: <https://www.qoogle.hu/intl/hu/analvtics/>

Az Adatbázis külső hivatkozásokat is tartalmazhat, a hivatkozások szolgáltatói az ő szerverükre történő közvetlen kapcsolódás miatt felhasználói adatokat képesek gyűjteni, részletes tájékoztatást az adatkezelésről ezen szolgáltatók, mint adatkezelők tudnak biztosítani.

A felhasználó böngészőjében rögzített cookie-kat a felhasználó képes törölni saját számítógépéről, illetve beállíthatja böngészőjét, hogy a cookie-k alkalmazását tiltsa. Ezen túlmenően a felhasználók a Google Inc. által rögzített cookie-k használatát is letilthatják, amennyiben felkeresik a Google hirdetési beállítások kezelőjét és követik az ott található utasításokat.

Az adatgyűjtés célja: A letöltések teljesítése és statisztikai célú belső felhasználás.

* Ügyfélregisztráció

A szolgáltató szolgáltatásainak használatára csak regisztrációt követően van lehetőség. Az adatkezelés célja az Adatbázis szolgáltatásainak biztosítása, kapcsolattartás a felhasználóval, jogok gyakorlása, valamint - a felhasználó erre vonatkozó írásbeli igénye esetén - hírlevél és tájékoztató levél küldése. A regisztráció alkalmával bekért személyes adatok a következők: e-mail cím, jelszó, teljes név, intézmény (neve, város, ország, utca, házszám, irányítószám). Az ügyfél a regisztráció során önkéntes hozzájárulását adja az adatkezeléshez. A szolgáltató az adatokat törléskor 5 (öt) évre külön adatállományban archiválja. Ezen adatokat ügyfél törlési igényének visszavonása esetén használja fel az ügyfél önkéntes beleegyezése esetén. Az archivált adatok törlését az ügyfél az Adatkezelő elérhetőségein jelezheti.

* Hírlevél

Az adatkezelés célja e-mail alapú hírlevél küldése az érdeklődők részére, tájékoztatás az aktuális információkról, szolgáltatásokról. Az adatkezelés jogalapja az érintett önkéntes hozzájárulása és a gazdasági reklámtevékenység alapvető feltételeiről és egyes korlátáiról szóló 2008. évi XLVIII. törvény 6. § (5) bekezdése. A kezelt adatok köre: név, e-mail cím. Az adatkezelés időtartama a hozzájáruló nyilatkozat visszavonásáig tart. Az érintett a nyilatkozat visszavonását a kiküldött hírlevélben szereplő linkre kattintva, vagy az Adatkezelő székhelyére postai úton megküldött levélben kezdeményezheti.

* Ügyfélszolgálat

A szolgáltató az ügyfelek részére ügyfélszolgálatot biztosít. A beérkező leveleket, e- maileket minden önkéntesen megadott adattal együtt a szolgáltató rögzíti, maximum 5 évig tárolja, és ezeket a szolgáltatás nyújtásával kapcsolatban használja fel.

* Naplók

Az ügyfelek online felületen végzett tevékenységéről elektronikus napló készül. A naplóban rögzítésre kerül: a felhasználó IP címe; e-mail címe; milyen nyelven kérte a letöltést; az oldal URL-je, ahonnan érkezet; letöltési kérés időpontja; letöltés időpontja, letöltött dokumentációk neve és típusa, ezen adatok 5 (öt) év után törlődnek. Az adatokat a szolgáltató rendszerében hibák felderítésére, vitás kérdések tisztázására, visszaélések bizonyítására használja fel.

* Egyéb adatkezelés

E tájékoztatóban fel nem sorolt adatkezelésekről az adat felvételekor adunk tájékoztatást. A bíróság, az ügyész, a nyomozó hatóság, a szabálysértési hatóság, a közigazgatási hatóság, az adatvédelmi hatóság, illetőleg jogszabály felhatalmazása alapján más szervek tájékoztatás adása, adatok közlése, átadása, illetőleg iratok rendelkezésre bocsátása végett megkeresheti az Adatkezelőt. Az Adatkezelő a hatóságok részére, jogszerű megkeresésüket teljesítve - amennyiben a hatóság a pontos célt és az adatok körét megjelölte - személyes adatot csak annyit és olyan mértékben ad ki, amely a megkeresés céljának megvalósításához elengedhetetlenül szükséges.

Az adatok megismerésére jogosultak az Adatkezelő munkatársai, az Adatkezelő a személyes adatokat azonosításra alkalmas formában harmadik személynek nem adja át.

AZ ADATKEZELÉS IDŐTARTAMA

Az elektronikusan tárolt személyes adatokat a regisztráció fennállása alatt tároljuk. A Felhasználó Adatbázisban folytatott tevékenységével kapcsolatos adatokat 5 (öt) évig őrizzük.

A felhasználó kérelmezheti az Adatkezelőnél:

* tájékoztatását személyes adatai kezeléséről,
* személyes adatainak helyesbítését,
* személyes adatainak törlését vagy zárolását.

Felhasználó kérheti a regisztrációjának megszüntetését. Ez esetben a felhasználó által a regisztráció során megadott jelszó, kapcsolata a régészettel, érdeklődési köre és az adatbázis használatának célja 14 (tizennégy) napon belül törlésre kerül. Ugyanakkor, a szerzői jogok, vagy a szerzői jogokhoz kapcsolódó más jogok védelme és vitás kérdések tisztázása és visszaélések bizonyítása érdekében a felhasználó online tevékenységét 5 (öt) évig tároljuk. Ezek az adatok a következők:

* regisztrációkor megadott név;
* belépéshez használt email cím;
* regisztrációkor megadott intézmény;
* a felhasználó IP címe;
* a nyelv, amelyen a letöltést kérte;
* az oldal URL-je, ahonnan érkezet;
* letöltési kérés időpontja;
* letöltés időpontja;
* letöltött dokumentációk neve és típusa,

A felhasználó a regisztráció során megadott felhasználói név és jelszó segítségével, a [www.archeodatabase.hnm.hu](http://www.archeodatabase.hnm.hu) oldalaira belépve megtekintheti és módosíthatja saját adatait. A letöltéshez kapcsolt személyes adatairól tájékoztatást, ezek módosítását vagy törlését az Adatkezelőnél az archeodatabase@hnm.hu címen kezdeményezheti.

**A** SZEMÉLYES ADATOK TÁROLÁSÁNAK MÓDJA, AZ ADATKEZELÉS BIZTONSÁGA

Az Adatkezelő a személyes adatok kezeléséhez a szolgáltatás nyújtása során alkalmazott informatikai eszközöket úgy választja meg és üzemelteti, hogy a kezelt adat:

« az arra feljogosítottak számára hozzáférhető (rendelkezésre állás);

* hitelessége és hitelesítése biztosított (adatkezelés hitelessége);
* változatlansága igazolható (adatintegritás);
* a jogosulatlan hozzáférés ellen védett (adat bizalmassága) legyen.

Az Adatkezelő a tudomány és technológia állása és a megvalósítás költségei, illetve az adatkezelés jellege, hatóköre és céljai, valamint az érintettek jogaira és szabadságaira kiható kockázathoz igazodó technikai és szervezési intézkedéseket hajt végre annak érdekében, hogy a megfelelő szintű adatbiztonságot garantálja, ideértve, többek között: a személyes adatok álnevesítését és titkosítását; a személyes adatok kezelésére használt rendszerek és szolgáltatások folyamatos bizalmas jellegének biztosítását, integritását, rendelkezésre állását és ellenálló képességét; fizikai vagy műszaki incidens esetén a személyes adatokhoz való hozzáférés és az adatok rendelkezésre állásának kellő időben való visszaállíthatóságát; illetve az adatkezelés biztonságát garantáló technikai és szervezési intézkedések hatékonyságának rendszeres tesztelésére, felmérésére és értékelésére szolgáló eljárást.

Az Adatkezelő az adatkezelés során megőrzi

* a titkosságot: megvédi az információt, hogy csak az férhessen hozzá, aki erre jogosult;
* a sértetlenséget: megvédi az információnak és a feldolgozás módszerének pontosságát és teljességét;
* a rendelkezésre állást: gondoskodik arról, hogy amikor a jogosult használónak szüksége van rá, valóban hozzá tudjon férni a kívánt információhoz, és rendelkezésre álljanak az ezzel kapcsolatos eszközök.

Az Adatkezelő informatikai rendszere és hálózata egyaránt védett a számítógéppel támogatott csalás, kémkedés, szabotázs, vandalizmus, tűz és árvíz, továbbá a számítógépvírusok, a számítógépes betörések és a szolgálatmegtagadásra vezető támadások ellen. Az üzemeltető a biztonságról szerverszintű és alkalmazásszintű védelmi eljárásokkal gondoskodik.

Tájékoztatjuk a felhasználókat, hogy az interneten továbbított elektronikus üzenetek, protokolltól (e-mail, web, ftp, stb.) függetlenül sérülékenyek az olyan hálózati fenyegetésekkel szemben, amelyek tisztességtelen tevékenységre, szerződés vitatására, vagy az információ felfedésére, módosítására vezetnek. Az ilyen fenyegetésektől való védelem érdekében a szolgáltató minden tőle elvárható óvintézkedést megtesz. A rendszereket megfigyeli annak érdekében, hogy minden biztonsági eltérést rögzíthessen, és bizonyítékkal szolgálhasson minden biztonsági esemény esetében. A rendszermegfigyelés ezen kívül lehetővé teszi az alkalmazott óvintézkedések hatékonyságának ellenőrzését is.

AZ ÉRINTETT JOGAI ÉS JOGORVOSLATI LEHETŐSÉGEI

Az érintett tájékoztatást kérhet személyes adatai kezeléséről, valamint kérheti személyes adatainak helyesbítését, illetve - a jogszabályban elrendelt adatkezelések kivételével - törlését a regisztrációnál jelzett módon, illetve Adatkezelő ügyfélszolgálata útján.

A tájékoztatáshoz való jog keretében az érintettnek átlátható és könnyen hozzáférhető formában, világosan és közérthetően megfogalmazva biztosítani kell minden olyan információt, amely a személyes adatai kezelésével kapcsolatosak, az Adatkezelőnek a személyes adatok megszerzése időpontjában tájékoztatnia kell az érintettet többek között az adatkezelés céljáról, jogalapjáról, az adatkezelés tervezett időtartamáról, illetve az adatkezeléssel kapcsolatos jogairól és jogorvoslati lehetőségeiről. Az Adatkezelő a kérelem benyújtásától számított legrövidebb idő alatt, legfeljebb azonban 25 (huszonöt) napon belül írásban, közérthető formában adja meg a tájékoztatást.

Az érintett a hozzáférési joga keretében jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és arra vonatkozó releváns információkhoz (így többek között az adatkezelés céljaira, az érintett személyes adatok kategóriáira, az adatok tárolásának időtartamára, valamint az érintett jogaira és jogorvoslati lehetőségeire vonatkozó információkhoz) hozzáférést kapjon.

A helyesbítéshez való jog keretében az érintett jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat. Az érintett jogosult továbbá arra, hogy az adatkezelés céljára figyelemmel, kérje a hiányos személyes adatainak kiegészítését.

A törléshez ("elfeledtetéshez") való jog alapján az érintett kérésére az Adatkezelő köteles indokolatlan késedelem nélkül törölni az érintett személyes adatait, ha például a személyes adatokra már nincs szükség abból a célból, amelyből azokat gyűjtötték vagy más módon kezelték; az érintett visszavonja az adatkezeléshez adott hozzájárulását, és az adatkezelésnek nincs más jogalapja; az érintett tiltakozik az adatkezelése ellen, és nincs elsőbbséget élvező jogszerű ok az adatkezelésre, vagy ha a személyes adatokat jogellenesen kezelték. A GDPR definiálja azokat az esetköröket, amikor az érintett ezen joga mégsem érvényesülhet, és a személyes adat további kezelése szükséges.

Az Adatkezelő a helyesbítésről és a törlésről az érintettet, továbbá mindazokat értesíti, akiknek korábban az adatot adatkezelés céljára továbbították. Az értesítés mellőzhető, ha ez az adatkezelés céljára való tekintettel az érintett jogos érdekét nem sérti.

Az adatkezelés korlátozásához való jog lehetőséget biztosít az érintettnek, hogy kérhesse az Adatkezelőtől az adatkezelés korlátozását (zárolását), ha vitatja a személyes adatok pontosságát, arra az időre, amíg az adatok pontosságát az Adatkezelő leellenőrzi; jogellenes adatkezelés esetén akkor kérhető, ha az érintett ellenzi az adatok törlését, helyette kéri a korlátozását; illetőleg akkor is kérhető, ha az Adatkezelőnek már nincsen szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez.

Az adathordozhatósághoz való jog értelmében az érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá, hogy ezeket az adatokat egy másik adatkezelőnek továbbítsa; vagy akár a Múzeumtól kérje az adattovábbítást, ha az adatkezelés jogalapja az érintett hozzájárulása, vagy az érintett szerződésének teljesítése, és az adatkezelés automatizált módon történik.

A tiltakozáshoz való jog alapján az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak kezelése ellen, ha az adatkezelés közérdekű feladat végrehajtásához, illetve az Adatkezelő vagy egy harmadik fél jogos érdekeinek érvényesítéséhez szükséges okból történik, ideértve a fenti rendelkezéseken alapuló profilalkotást is, illetőleg amennyiben a személyes adatok kezelése közvetlen üzletszerzés érdekében történik; ebben az esetben a Múzeum az adatokat nem kezelheti tovább, kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az Adatkezelő - az adatkezelés egyidejű felfüggesztésével - a tiltakozást a kérelem benyújtásától számított legrövidebb időn belül, de legfeljebb 15 (tizenöt) nap alatt megvizsgálja, és annak eredményéről a kérelmezőt Írásban tájékoztatja. Amennyiben a tiltakozás indokolt, az Adatkezelő az adatkezelést - beleértve a további adatfelvételt és adattovábbítást is - megszünteti, az adatokat zárolja, valamint a tiltakozásról, illetőleg az annak alapján tett intézkedésekről értesíti mindazokat, akik részére a tiltakozással érintett személyes adatot korábban továbbította, és akik kötelesek intézkedni a tiltakozási jog érvényesítése érdekében.

Amennyiben az érintett az Adatkezelő döntésével nem ért egyet, az ellen - annak közlésétől számított 30 (harminc) napon belül - bírósághoz fordulhat.

Az Adatkezelő az érintett adatát nem törölheti, ha az adatkezelést törvény rendelte el. Az adat azonban nem továbbítható az adatátvevő részére, ha az Adatkezelő egyetértett a tiltakozással, illetőleg a bíróság a tiltakozás jogosságát megállapította.

Az érintett jogosult arra, hogy ne terjedjen ki rá az olyan, kizárólag automatizált adatkezelésen - ideértve a profilalkotást is - alapuló döntés hatálya, amely rá nézve joghatással járna vagy őt hasonlóképpen jelentős mértékben érintené. Adatkezelő e körben kijelenti, hogy automatizált adatkezelést, illetőleg profilalkotást nem végez.

Az érintettek jogorvoslati lehetőségei közé tartozik a Nemzeti Adatvédelmi és Információszabadság Hatósághoz történő panasztétel joga illetőleg kezdeményezheti a Hatóság adatvédelmi hatósági eljárását; emellett az érintett az Adatkezelő ellen bírósághoz fordulhat, ha megítélése szerint az Adatkezelő a személyes adatait a kezelésükre vonatkozó jogszabályban vagy az Európai Unió kötelező jogi aktusában meghatározott előírások megsértésével kezeli.

A per a törvényszék hatáskörébe tartozik. A pert az érintett - választása szerint - a lakóhelye vagy tartózkodási helyi szerint illetékes törvényszék előtt is megindíthatja.

Az Adatkezelő az érintett adatainak jogellenes kezelésével vagy a technikai adatvédelem követelményeinek megszegésével másnak okozott kárt megtéríti. Az Adatkezelő mentesül a felelősség alól, ha a kárt az adatkezelés körén kívül eső elháríthatatlan ok idézte elő. Nem kell megtéríteni a kárt annyiban, amennyiben az a károsult szándékos vagy súlyosan gondatlan magatartásából származott.

Amennyiben a felhasználó a szolgáltatás igénybevételéhez a regisztráció során harmadik személy adatait adta meg, vagy az Adatbázis használata során bármilyen módon kárt okozott, az Adatkezelő jogosult a felhasználóval szembeni kártérítés érvényesítésére. Az Adatkezelő ilyen esetben minden tőle telhető segítséget megad az eljáró hatóságoknak a jogsértő személy személyazonosságának megállapítása céljából.

Adatkezelést érintő panasszal a bíróságnál, illetve a Nemzeti Adatvédelmi és Információszabadság Hatóságnál lehet élni:

Nemzeti Adatvédelmi és Információszabadság Hatóság

Székhely: 1055 Budapest, Falk Miksa utca 9-11.

Postacím: 1363 Budapest, Pf.: 9.

Telefon:+36-1/391-1400

Telefax:+36-1/391-1410

E-mail: ugyfelszolqalat@naih.hu

Honlap: [www.naih.hu](http://www.naih.hu)

A GDPR és az információs önrendelkezési jogról és az információszabadságról szóló 2011. évi CXII, törvény hatályos szövege itt olvasható: Nemzeti Jogszabálytár ([www.njt.hu](http://www.njt.hu))